شەفەق نیوز/ مناڵەیلیگ
لە کەرکوک «ئەرا یەکەم جارە» لە مێژوو پارێزگاگە، ڕاهێنان لەبان هونەر شانۆ و مۆسیقا
کەن، دویای زیانیگ لە کەرەنتین تەندروسی لەوەر پەتای ڤایڕۆس کۆڤید-١٩.
سەرپەرشتیار راهێنانەگە
و ماموستای شانۆ «عەبدولڵا کاکەیی» ئەرا ئاژانس شەفەق نیوز ئویشێد: کەرکوک ئەرا یەکەم
جارە لە مێژووەگەی دەسکردن وە بڕۆگرام راهێنان مناڵەیل لەبان هونەر شانۆ وەخوەی دوینێد،
و دیاری کرد ک بڕۆگرامەگە هووکارەی شانۆکاری مناڵەیل لە تەمەن ٦ ساڵ ئەوبان هاناوی.
وتیش؛ ژمارەی مناڵە
بەشدارەیل رەسیە ٤٢ مناڵ لە دوێەت و کوڕ، وە ٢٠ دوێەت و ٢٢ کوڕ.
کاکەیی دیاری کرد
ک لە پرۆگرامەگە نشانیان دریەێد چوین بچنە بان شانۆ و چوین نمایش شانۆ بکەن و مۆسیقا
بژەنن، وتیش؛ دویای راهێنانەگە، مناڵەیلە نمایش شانۆ دەربارەی بیماری ڤایڕۆس کۆڕۆنا
و نمایشەیل مۆسیقا لەبان شانۆگە کەن.
هەمیش وت: ئی ڕاهێنانە
وەبی وەرانوەر ئەرا مناڵەیل پێشکەش کەیمن، چوینکە پارێزگای کەرکوک ئیجوور کارەیلیگ
خوازێد، دویای ئەو زیانە ک لەوەر بیماری کۆڕۆنا وەخوەی دی، و کاریگەریی لەبان دەروین
مناڵەیل.
کاکەیی داوا لە
حکومەت و کۆمەڵگا کرد گرنگی بیەنە مناڵەیل و ئاست هویر و رووشنهویرییان بەرزەو بکەن،
تا بوونە نوی پڕ ئومیدیگ وە زانست و دووسی هونەر لە گشت لاییگ.
ڤیدیۆی 1
